앞

<-

다음

->

瑜伽師地論卷第六十七

彌勒菩薩說

三藏法師玄□奉　詔譯

攝決擇分中修所成慧地

如是已說思所成慧地決擇. 修所成慧地決擇我今當說. 當知略有十六種修. 謂聲聞乘相應作意修. 大乘相應作意修. 影像修. 事邊際修. 所作成辦修. 得修. 習修. 餘去修. 對治修. 少分修. 遍行修. 動轉修. 有加行修. 已成辦修. 非修所成法修. 修所成法修

云何聲聞乘相應作意修. 謂如有一是聲聞住聲聞法性. 或未證入正性離生. 或已證入正性離生. 不觀他利益事. 唯觀自利益事. 由安立諦作意門. 內觀眞如. 緣有量有分別法爲境. 爲盡貪愛. 由◑離欲解脫行相修習作意. 是名聲聞乘相應作意修

云何大乘相應作意修. 謂如有一是菩薩住菩薩法性. 或未證入正性離生. 或已證入正性離生. 觀自觀他諸利益事. 由安立非安立諦作意門. 內觀眞如. 緣無量無分別法爲境. 大悲增上力故. 爲盡自他所有貪愛. 由攝受有情諸利益事方便行相. 及由趣向無上足跡因緣. 行相修習作意. 是名大乘相應作意修

云何影像修. 謂或於有分別毘鉢舍那品三摩地所行影像. 所知事同分作意思惟故. 或於無分別奢摩他品三摩地所行影像. 所知事同分作意思惟故. 諸所有修名影像修

云何事邊際修. 謂於過去未來現在內外◑細下劣勝妙近遠等法作意思惟. 或於眞如作意思惟. 如是或盡所有性故. 或如所有性故. 諸所有修名事邊際修

云何所作成辦修. 謂已證入根本靜慮戒諸等至. 或世間定或出世定. 諸所有修名所作成辦修

云何得修. 謂如有一依初靜慮. 或修無常想. 乃至或修死想. 彼所有餘不現前想. 或自地攝. 或下地攝. 及彼所引諸餘功德. 或是世間或出世間. 皆能修彼令其增盛淸淨當生於欲獲得自在成就. 是名得修

云何習修. 謂如有一卽於彼彼無常等諸善想作意思惟. 或於善法由習修故皆現修習. 是名修習

云何除去修. 謂如有一由三摩地所行影像諸相作意故. 如楔出楔方便除遣. 棄於自性諸相. 又如有一用彼細楔遣於◑楔. 如是行者. 以輕安身除◑重身. 餘如前說. 是名除去修. 云何對治修. 謂於◑患對治. 或斷對治或持對治. 或遠分對治. 作意思惟諸所有修. 名對治修. 此中◑患對治者. 謂一切世間善道. 除諸無量及餘行者遊◑神通所引作意. 斷對治者. 謂緣眞如爲境作意. 持對治者. 謂此後得世出世道若解脫道. 遠分對治者. 謂煩惱斷已於對治道更多修習. 或多修習上地之道. 復有差別. 謂聞思修道名◑思對治. 出世間道名斷對治. 此果轉依名持對治. 世間修道名遠分對治

云何少分修. 謂於無常想等. 隨一善法. 作意思惟諸所有修. 名少分修

云何遍行修. 謂於諸法一味眞如. 作意思惟諸所有修. 名遍行修

云何動轉修. 謂於無相修方便修時. 時時有相間隔而修. 名動轉修

云何有伽行修. 謂卽於彼方便修時. 由有加行相間隔而修. 名有加行修. 云何成辦修. 謂或聲聞乘. 或獨覺乘. 或復大乘. 已得一切所有轉依. 及得一切諸法自在. 此所有修名成辦修. 云何非修所成法修. 謂不定地諸施戒等所有善法修. 名非修所成法修. 云何修所成法修. 謂定地諸善法修. 名修所成法修. 於此地中餘決擇文更不復現

攝決擇分中聲聞地之一

如是已說修所成慧地決擇. 聲聞地決擇我今當說. 如本地分說. 住無種性補特伽羅. 是名畢竟無般涅槃法. 此中或有心生疑惑

云何而有畢竟無般涅槃法耶. 應誨彼言. 汝何所欲. 諸有情類種種界性. 無量界性. 下劣界性. 勝妙界性. 爲有耶爲無耶. 若言有者. 無有畢竟無般涅槃法補特伽羅. 不應道理. 若言無者. 經言諸有情類有種種界性乃至勝妙界性. 不應道理. 如是誨已. 復有難言如有情類雖有種種界性乃至勝妙界性. 而無有無根有情. 如是無般涅槃法何故不爾. 或應許有無根有情. 應詰彼言. 汝何所欲. 諸無根者爲是有情爲非有情. 若是有情. 外無根物應是有情. 然不應道理. 若非有情. 而言何不許有無根有情者. 不應道理. 如是詰已. 復有難言如作刹帝利已或時復作婆羅門. 吠舍. 戍陀羅. 如是乃至作戍陀羅已或時乃至作刹帝利. 又作那落迦已或時乃至作天. 乃至作天已或時乃至復作那落迦. 如是何故不作無般涅槃法已或時復作有般涅槃法耶. 應詰彼言. 汝何所欲. 諸刹帝利乃至戍陀羅. 及那落迦乃至諸天. 爲有一切界耶. 爲獨有一界耶. 若有一切界者. 喩不相似不應道理. 若獨有一界者. 先是刹帝利. 或於一時乃至作戍陀羅. 先是那落迦. 或於一時乃至爲天. 不應道理. 如是詰已. 復有難言如刹帝利等具一切界. 如是無般涅槃法何故不有般涅槃法界耶. 應詰彼言. 汝何所欲. 諸無般涅槃法界. 諸有般涅槃法界. 此二界爲互相違耶. 爲不相違耶. 若互相違而言無般涅槃法何故不有般涅槃法界者. 不應道理. 若不相違卽此補特伽羅是無般涅槃法亦是有般涅槃法者. 不應道理. 如是諾已. 復有難言如現見有一地方所於一時間無金種性. 或於一時有金種性. 於一時間無有末尼眞珠瑠璃等種性. 或於一時有彼種性. 於一時間無鹽種性. 或於一時有彼種性. 於一時間無種種相界種性. 或於一時有彼種性. 如是先是無般涅槃法種性. 何故不於一時成有般涅槃法種性耶. 應詰彼言. 汝何所欲. 如彼地方所先無此種性. 後有此種性. 或先有此種性. 後無此種性. 如是先有聲聞定種性. 後無是種性. 乃至先有大乘定種性. 後無是種性. 或先無定種性. 後有定種性耶. 若言爾者. 順解脫分善根應空無果. 又若爾者. 立定種性不應道理. 若不爾者. 汝言無般涅槃法者. 先住無種性己後住有種性. 如有地方所. 有般涅槃法者. 先住有種性已後住無種性. 如地方所者. 不應道理. 又應責彼. 汝何所欲. 無般涅槃法下劣界者. 安住如是下劣界中. 爲卽於此生轉成般涅槃法. 爲於後生耶. 若言卽於此生者. 汝意云何. 彼遇佛法僧已. 於現法中爲能起順解脫分善根耶. 爲不能耶. 若言能者. 彼遇佛法僧已. 於現法中能起順解脫分善根. 而言無般涅槃法者. 不應道理. 若言不能者. 彼遇佛法僧已. 於現法中不能起順解脫分善根. 而言轉成般涅槃法者. 不應道理. 若言後生方成般涅槃法者. 汝意云何. 彼爲先積集善根故於後生中遇佛法僧. 能起順解脫分善根耶. 爲先不積集善根耶. 若言先積集善根者. 彼卽於此生中遇佛法僧. 能起善根. 而言於後生中方成般涅槃法者. 不應道理. 又如. 彼因應空無果. 若言先不積集善根者. 是則前後相似. 俱未積集善根. 而言於後生. 中方成般涅槃法非卽此生中者. 不應道理

復次略有十種聲聞. 何等爲十. 謂淸淨界聲聞. 已遇緣聲聞. 雜染界生聲聞. 淸淨界生聲聞. 未法時生聲聞. 賢善時生聲聞. 未得眼聲聞. 已得眼聲聞. 淸淨眼聲聞. 極淸淨眼聲聞. 若有安住聲聞種性. 是初聲聞. 已入法者. 是名第二. 若有聲聞所生世界. 其中多有衆苦可得. 容有五濁. 所謂壽濁乃至有情獨. 是名雜染界生聲聞. 與此相違當知卽是淸淨界生聲聞. 末法時生諸聲聞相云何可知. 謂諸聲聞於當來世法末時生. 多分愛重利養恭敬. 違背妙法. 諸貪◑癡及不正法竝皆增盛. 爲◑嫉等諸隨煩惱◑擾其心. 處◑. 家◑. 利◑. 恭◑. 轝◑. 法◑. 無不具足. 諂◑矯詐恒現在前. 廣說乃至爲活命故而求出家非爲涅槃. 多諸掉動. 高擧輕躁. 强口傲誕懈怠失念. 心不靜定多諸迷亂. 根性闇劣多諸煩惱. 煩惱現行無有間斷. 憂苦雖多不生◑患. 樂多衆會. 棄阿練若邊際臥具. 來入衆中習近村側. 所有臥具便生喜樂. 如是乃至喜樂談謔. 喜樂◑衆. 喜樂猥雜. 自擧縱逸. 不能善修身戒心慧. 於佛世尊所說甚深與空相應隨順緣性緣起緣生所有經典. 竝皆棄捨. 於世聰慧所造諷誦. 綺飾言辭絢藻文意. 隨順世典恭敬受持深生歡喜. 於似正法非正法中妄生法想. 於正法中起非法想. 又卽於彼愛樂顯現宣說開示. 誹謗正法及毘奈耶. 於說正法及毘奈耶補特伽羅生怨家想. 多犯尸羅習諸惡法. 內實腐敗外現賢善. 廣說乃至實非梵行自稱梵行無餘有餘二篇重罪尙起故思現行毁犯. 何況中輕. 旣毁犯已多不如法發露對治. 或爲他知而行發露. 非實意樂. 故欲結好諸親友家及施食家. 於諸在家所爲所作能引無義多事業中. 好善營造. 於諸在家白衣者所. 多起親愛尊重恭敬愍念之心. 非於同法修梵行所多喜安住詐現相等起邪命法. 展轉互起謀略之心. 好爲種種◑訟違諍. 多樂蓄積家産資具. 假存法式以之爲勝. 凡所度人出家受戒. 一切皆以有染汚心爲充供事. 然作是言. 我今但爲憐愍因緣. 度其出家受具足戒. 所蓄共住近住弟子. 恒常供侍隨心轉者. 彼雖慢緩而深愛念悅意攝受. 餘不爾者. 雖不慢緩. 亦不愛念悅意攝受. 若見苾芻多諸親屬廣招利養衣服等物. 則便尊重恭敬供養. 若見苾芻闕乏親屬雖少欲等功德具足. 仍生輕蔑而不採錄. 食用僧祇及別人物. 都無悔愧. 好攝犯戒. 樂結朋黨. 悔情微劣或復太過. 凡所聽受皆爲聲聽讚誦因緣. 或復多爲利養恭敬. 都不自爲調伏身心. 如是等類諸雜染法皆悉成就. 法末時者. 所謂大師般涅槃後聖敎沒時. 爾時如是聲聞弟子. 身壞命緣多◑惡趣生那落迦. 若有成就與脫相違不染汚法. 當知是名賢善時生聲聞. 彼於如來初出世時욜肉未生時大師現前時. 或有一類般涅槃後. 如是多分身壞命終還得善趣. 往生天上樂世界中. 若諸異生聲聞名未得眼. 預流一來及不還等名已得眼. 慧解脫阿羅漢名淸淨眼. 若具三明俱分解脫名極淸淨眼

復次或有聲聞. 雖如所應勇猛精進. 於現法中而不能證勝過人法. 或有聲聞. 於現法中有力能得勝過人法. 沙門果證由放逸故而不能證

復次當釋月喩經中具戒具德柔和善法諸句差別. 謂聲聞中略有四種淨妙之法. 令諸有情若得見者由身語意生無量福. 何等爲四. 謂住具足尸羅. 守別解脫律儀. 廣說如經. 是名初法. 復爲少欲喜足廣說乃至諸漏永盡作證讚美. 是第二法. 復有柔和易可共住. 不惱有智同梵行者. 令諸苾芻喜樂同處. 又具成就四種證◑. 是第三法. 又有不耽利益. 不著恭敬. 憐愍於他. 覆藏己善. 發露己惡. 雖復實有種種功德而不欲求令他知有. 謂欲令他知我成就如是功德. 是第四法

復次若有聲聞欲往他家. 應先斷除三隨煩惱然後當往. 何等爲三. 一結親友家隨煩惱. 二家◑隨煩惱. 三以有染心而行法施隨煩惱. 此中聲聞由六種相. 應斷結親友家隨煩惱已乃往他家. 謂時時往不應數往. 於可愛事若不如理. 執取其相暫生貪愛卽便羞恥. 不以兇暴强口傲誕邪行追求衣服等物. 善自守護善覆其身. 不以身觸所不應觸. 亦不坐於所不應坐. 終不食於所不應食. 亦終不飮所不應飮. 又不應受所不應受. 又以隨順遠離心. 趣向遠離心隣亞遠離心. 尋思諸善猶如山岳難往趣處. 非◑信家能令◑信. 如舊所履淸淨泉池. 諸◑信家倍令增長. 又由六相應斷家◑隨煩惱已乃往他家. 謂往他家於有情事不染不著. 如有情事. 於利養事. 於恭敬事. 當知亦爾. 又於無利不生憂苦. 如於無利. 於不恭敬當知亦爾. 又於自他諸利養中其心平等. 於己所得利養恭敬不自讚美. 於他所得利養恭敬終不毁◑. 又由六相應斷有染心而行法施隨煩惱已乃往他家. 謂不넨望他於己◑信. 又於出離法如實了知. 又於他所應起三種純善意樂. 何等爲三. 謂引發樂故除遣苦故. 恭敬聽受法隨法行得勝利故. 爲生等苦所苦惱者令脫苦故. 若已解脫者. 卽於諸法妙善法性爲緣素咀纜毘奈耶摩쉰理迦所攝俗正法中. 爲令受持讀誦正法久住. 是故宣說. 當知初隨煩惱斷故. 無猥雜住以爲究竟. 第二隨煩惱斷故. 正受用財以爲究竟. 第三隨煩惱斷故. 正受用法以爲究竟

復次當釋伐他迦經. 若有聲聞欲於染◑方便善巧. 略於三處應遍了知. 謂於雜染淸淨所依中由雜染淸淨所依故. 於雜染中由雜染故. 於淸淨中由淸淨故. 云何雜染淸淨所依. 謂卽此身有色◑重. 廣說如經. 此是愚夫無有智慧趣無明者雜染所依. 亦是聰明有大智慧趣於明者◑淸所依. 云何雜染. 謂諸愚夫爲欲造作◑不◑業. 先尋思已後以身語造作所有◑不◑業. 由心因緣於五趣生死中. 感愛非愛有惱無惱自體令生. 云何淸淨. 謂二種學淸淨品中最爲殊勝第一學者. 謂眞如智以爲依止能有所作. 第二學者. 謂爲煩惱皆得離繫. 復次卽此淸淨略由五因之所顯示. 何等爲五. 一正說者. 二正行者. 三正行. 四增上心學所治隨煩惱斷. 五增上慧學所治隨煩惱斷. 此中如來是正說者. 根熟聲聞是正行者. 亦名聰慧者. 諦智所攝名爲正行. 據能斷煩惱義. 是無上對治故. 略有五法名增上心學所治隨煩惱. 一居遠離者所有諸蓋. 二於敎授敎誡不堪忍者所有忿惱. 三於利養恭敬深貪著者所有◑嫉. 四於先所用所受境界發起邪念. 五順捨所學分別貪愛. 略有三法名增上慧所治隨煩惱. 初於世俗理門不了法義者所有無明. 次已了法義諸異生者於諸諦中所有猶豫疑惑未斷. 後已見諦迹諸有學者修道所攝慧所對治所有我慢. 由於如是諸隨煩惱永斷滅故. 當知證得最善淸淨增上心學增上慧學阿羅漢果. 此阿羅漢當知是名最極淸淨. 復次於此雜染淸淨所依諸聲聞衆. 略由三相應遍了知. 一由自性故. 二由因緣故. 三由過患故. 由自性者. 謂此人身所有自性由三種相之所顯示. 由有色故顯餘一切身之共相. 由◑重故顯其各別身之自相. 由不淸淨故顯與天身不同分相. 由因緣者略有三種. 謂一切身共相因緣卽四大種. 各別自相人身. 因緣復有二種. 一者未生令生因緣. 所謂父母不◑和合. 二者已生令住因緣. 謂◑飯等之所長養. 由過患者復有. 二種. 謂無常性及與苦性. 若於寒時爲治寒苦. 追求覆障以爲對治. 若於熱時爲治熱苦. 追求沐浴以爲對治. 涉路作業有◑勞者. 爲治勞苦求按摩等以爲對治. 當知此類名爲苦性. 手塊杖等之所觸對破壞法故. 刀所觸對斷壞法故. 若終沒已埋於地故. 或火燒故. 或爲種種傍生諸蟲所食낑故. 或卽於彼爲諸風日所暴燥故. 皆是散壞磨滅法性. 當知此類是無常性. 昔會今乘名爲離散. 散已變壞最後都盡名爲磨滅

復次因思所緣. 如說名映於一切無有過名者由此名一法皆隨自在行. 此言有何義. 謂若略說. 觀淸淨因故. 觀自相故. 觀雜染因故. 及爲顯示補特伽羅無我及法無我故. 若遍了知補時伽羅無我四無色蘊. 能斷一切自境界相. 名映一切. 若遍了知法無我遍計所執自性世俗言名. 能除一切彼所依相. 名映一切. 若過四無色蘊諸我相事定不可得. 若過世俗言名遍計所執自性相事亦不可得. 若於二種俱不了知. 則便發起一切境相雜染隨轉一切境相所有雜染. 無不因此增上力故. 依此密意薄伽梵說

執法自性故　執我性而轉

覺此故覺後　由覺故還滅

復次有四聖諦. 世尊爲諸聲聞說是◑煩惱所緣境界. 謂苦諦等. 如前已說. 問若眞實無顚倒相是諦相者. 諸外道見諸邪勝解諸邪論等. 非眞非實竝是顚倒. 云何諦攝. 若不攝者. 彼應不感當來後有. 應非苦因. 答雖非眞實亦是顚倒. 然說苦集二諦所攝. 所以者何. 彼雖皆是邪性所攝. 然卽此邪性相. 是眞是實皆不顚倒. 是苦性故是苦因故

復次由二相故顯無常義. 一依大乘道理相. 二依聲聞乘道理相. 謂非有義及其相滅壞義. 由二種相顯示苦義. 謂非有執習氣◑重義. 及三受所隨生等八種苦相轉義. 由二種相顯不空義. 謂補特伽羅自性遠離相義. 及諸法自性遠離相義. 由二種相顯無我義. 謂大乘道理及聲聞乘道理補特伽羅自性無我相義. 諸法自性無我相義

復有二敎. 謂無常敎. 無始敎. 又有二種通達. 謂有爲界通達. 無爲界通達. 復次由五因緣. 若無常卽苦. 一由攝受. 謂無常諸行皆爲◑重所攝受故. 二由法性. 謂是生等苦法性故. 三由隨逐. 謂彼三苦常隨逐故. 四由因. 謂是增長行因故. 五由執著. 謂是顚倒所緣事故

復次由五因緣. 若苦卽無我. 一離苦諸行我不可得故. 二彼苦諸行依衆緣故. 三無作用故. 四有刹那生常隨轉故. 五展轉相依故. 問若苦諦攝. 皆不可愛不可樂是苦. 是損惱是違害耶. 設不可愛不可樂是苦. 是損惱是違害皆苦諦攝耶. 答若不可愛不可樂是苦. 是損惱是違害. 當知皆是苦諦所攝. 或有是苦諦攝非不可愛. 乃至廣說. 謂除苦苦所攝諸行. 所餘壞苦. 行苦所攝諸行. 問如佛世尊以八種相分別苦諦. 所謂生苦老苦. 廣說乃至總略五取蘊苦. 此中幾相顯苦苦性. 幾相顯壞苦性. 幾相顯行苦性. 答前五顯苦苦性. 中二顯壞苦性. 愛別離苦. 已得所愛變壞故. 求不得苦. 未得所愛變壞故. 後一總略五取蘊苦. 顯行苦性

問若無常是苦耶. 設苦是無常耶. 答諸苦皆無常. 有無常非苦. 謂道諦. 所以者何. 道非苦受等所攝故非苦苦道非變壞何有變時當生壞苦. 道能解脫一切雜染品◑重故. 能違一切生相續故. 是故亦非行苦所攝

問若無常苦皆空無我耶. 設空無我皆無常苦耶. 答諸無常苦皆空無我. 有空無我非無常苦. 謂於此中苦集諦具四種. 道諦有三. 滅諦有二. 非無常非苦

問若無常苦者皆無常故是苦耶. 答或無當常故或自性故. 謂所有行壞苦故苦. 彼無常故是苦. 若苦苦故苦. 行苦故苦. 彼自性故. 是苦損惱性故. 苦所◑故

問若是苦諦亦集諦耶. 設是集諦亦苦諦耶. 答諸是集諦者皆是苦諦. 或是苦諦而非集諦. 謂一切阿羅漢淸淨相續中所有若善若無記. 一切世間法一切異生身中所有果異熟攝無記諸法. 一切現在士用所生若苦若樂. 若不苦不樂俱行無記諸行. 當知唯是苦諦所攝

問若◑患後有. 能背後有. 引出世道世間諸法. 彼何因緣集諦所攝. 答雖彼自性◑背後有. 然能隨順後有身語意妙行. 是故亦是集諦所攝

問若一切後有業煩惱由相故皆是集諦攝. 何緣世尊唯施設愛. 答此愛能起取故. 能發業故. 遍諸事故. 此愛生時普能發起十五種無義利故. 遍諸事者. 謂如此愛名順後有愛. 若喜貪俱行愛若彼彼喜樂愛名遍諸事. 當知亦爾. 順後有愛復有二種. 一緣後有境. 二是後有因. 喜貪俱行愛者. 謂於已得可意境界. 或於正受用中所有不相離久住愛. 彼彼喜樂愛者. 謂於未得所求境界. 或爲和合. 或爲不離. 或爲增益諸所有愛. 問若是愛者. 亦是順後有喜貪俱行彼彼喜樂耶. 答應作四句. 或有是愛非順後有非喜貪俱行非彼彼喜樂. 謂於上解脫넨求欲證. 或有順後有喜貪俱行彼彼喜樂而非是愛. 謂與順後有喜貪俱行彼彼喜樂愛. 及餘煩惱相應所有受想思無明等. 卽此三愛是第三句. 除上爾所相是第四句

問若順後有愛是喜貪俱行愛耶. 設喜貪俱行愛亦順後有愛耶. 答諸喜貪俱行愛. 亦是順後有愛. 或有順後有愛非喜貪俱行愛. 謂染汚憂俱行愛. 或別離愛或不和合愛. 問若順後有愛亦是彼彼喜樂愛耶. 設彼彼喜樂愛亦順後有愛耶. 答若彼彼喜樂愛亦是順後有愛. 或有順後有愛非彼彼喜樂愛. 謂緣後有境愛. 及喜貪俱行愛

問若喜貪俱行愛是彼彼喜樂愛耶. 設彼彼喜樂愛亦喜貪俱行愛耶. 答應作四句. 謂於已得可愛境界或於正受用中所有愛是初句. 卽於可愛未來當得未決定中所有愛是第二句. 卽於此當得決定中所有愛是第三句. 除上爾所相. 是第四句

問若成就欲界繫受亦成就色界繫受耶. 設成就色界繫受亦成就欲界繫受耶. 答應作四句. 或成就欲界繫非色界繫. 謂生欲界未得色界彼對治. 或成就色界繫非欲界繫. 謂生色界. 或成就欲界繫亦色界繫. 謂生欲界已得色界彼對治. 或俱不成就. 謂生無色界. 又生欲界色界無色界中. 所作已辦. 住出世道及滅盡定. 如欲界繫望色界繫作四句. 如是欲界繫望無色界繫. 欲界繫望不繫. 色界繫望無色界繫. 色界繫聖不繫. 無色界繫望不繫. 如其所應皆作四句

問諸妙欲亦是過患過失相應欲耶. 設是過患過失相應欲是妙欲耶. 答應作四句. 或有妙欲非過患過失相應欲. 謂若色聲香味觸能不染汚現行. 若於彼不作功力. 無罪安樂住. 能攝受梵行. 或有過患過失相應欲非妙欲. 謂若色聲香味觸一向不可愛不可樂不可欣不能悅意. 及煩惱欲. 或有妙欲亦是過患過失相應欲. 謂若色聲香味觸不能不染汚現行. 一向可愛乃至悅意. 或有非妙欲亦非過忠過失相應欲. 謂一切色無色界繫煩惱及事. 世尊依此妙欲及過患過失相應欲故. 說如是言. 妄分別貪是士夫欲

復次此愛略有二種. 初是有愛. 後是受用愛. 此復二種. 謂於已得未得所受用處差別故. 又卽此愛界差別故. 復有三種. 謂欲愛色愛無色愛. 若生欲界넨求欲界後有者. 喜於已得所受用事. 欣於未得所受用事. 諸所有愛是名欲愛. 若生欲界. 或生色界. 已離欲界. 欲넨求色界後有者. 喜於已得色界等至. 欣於未得勝上等至. 諸所有愛. 是名色愛. 如色愛如是. 無色愛隨其所應當知亦爾. 卽此後有愛. 常見斷見爲依止故. 建立有愛及無有愛. 是故此愛名遍諸事

云何此愛生時普能發起十五無義. 一令隨眠堅固. 二由◑故染惱一切心心所法. 三令心相續於所緣境顚倒而轉. 四發起取所攝所餘煩惱. 五能安立自類相續. 六能隨順生起未生惡不善法. 七能隨順已生惡不善法令其增廣. 八能障◑未生善法令不得生. 九能障◑已生善法令不得住不忘倍增長益廣大. 十令行惡行故結集一切諸惡趣苦. 十一넨求後有故結集生老病死等苦. 十二能令有情怖畏涅槃. 十三能令有情愛樂生死邪執所有功德勝利. 十四如於生死於境界亦爾. 十五能令有情思爲自害思爲害他. 廣說如經. 乃至受愛所生心諸憂苦

瑜伽師地論卷第六十七

위

*

다음

->

위

*

다음

->

->